Mia Guldteig Lien

Mia Guldteig Lien (født 30. august 2003) er en norsk friidrettsutøver som representerer Ranheim IL. 
Hun driver med både sprint, hekk, lengde og høyde – de beste resultatene har hun i lengde og høyde.

Lien ble rangert som nummer 489 på listen over de tusen beste idrettsutøverne i Trøndelag i avisa Nidaros sin kåring i 2022.

Idrettskarriere 
2019
Lien deltok i Världsungdomsspelen i Göteborg der hun ble nummer to i lengde, nummer fire i høyde, nummer fire på 100 meter hekk og 
nummer seks på 200 meter i J16-klassen.

Hun deltok i European Youth Olympic Festival i Baku der hun vant sølv i lengde.

2020
Lien fikk sitt første NM-gull for senior da hun vant lengde i Innendørs-NM, bare 16 år gammel.

Hun satte nye personlige rekorder med 1,82 i høyde i Trondheim 21. juni og 6,31 i lengde på Bislett stadion 30. juni. Med disse resultatene er hun nummer 13 i Norge gjennom alle tider i lengde. 
I høyde er hun nummer tre i Norge gjennom alle tider i 17-årsklassen bak Marianne Vikne og Hanne Haugland, og nummer 19 i Norge i seniorklassen gjennom alle tider.

Under NM i friidrett 2020 vant hun både høyde og lengde, og tok dermed sine to første NM-gull for senior utendørs.

Medaljer i norske mesterskap

Referanser

Eksterne lenker 
 
  Mia Guldteig Lien – Norges Friidrettsforbund

Norgesmestere i friidrett
Norske sprintere
Norske hekkeløpere
Norske lengdehoppere
Norske høydehoppere
Personer fra Trondheim kommune
Juniornorgesmestere i friidrett